#JouMenseMyMense, 19 Feb JouMenseMyMense saam met SPAR – Fadi en Antonette, 19 Februarie 2020 · GROOTfm 90.5 - iono.fm
JouMenseMyMense saam met SPAR – Fadi en Antonette, 19 Februarie 2020
Antonette is in ‘n shebeen in Danville gebore. Reeds vroeg in haar lewe is sy aan geweldige mishandeling blootgestel. Op 12-jarige ouderdom het haar pa haar vir bokslesse geneem om haarself te kon beskerm en 3 jaar later was sy die Wêreldkampioen in haar gewigsklas.
So paar jaar gelede het sy by die Midstream kampus van Doxa Deo ingeskakel waar die Here haar lewe behoorlik omgedop het. Sy kon heel word en het geleentheid gekry om haar getuienis te deel op verskillende platforms. Later het sy ‘n bediening in Danville begin wat vir haar ‘n pad en proses van vergifnis was.
Die roeping om verder te gaan na die nasies toe wou haar egter nie los nie en Doxa Deo het haar in verbinding gebring met OM waarna sy Egipte toe is om sendingwerk daar te gaan doen. Met haar sportagtergrond kon sy cross fit begin aanbied en so by mense uitkom terwyl sy besig was om Arabies te leer. Sommer die heel eerste klas wat sy aangebied het, het sy vir Fadi ontmoet. Hy was ook in sportbediening en Antonette het lief geraak vir sy mooi hart nog voor sy eers verlief kon wees...
Maart 2019 was sy oppad terug Suid-Afrika toe. Sy het gehoop om haar ma te kom verras. Die nag toe sy hier in Johannesburg land het die boodskap deurgekom dat haar ma vermoor is. Die kuier waarna sy so uitgesien het, het ‘n begrafnis geword. Beide haar ouers sien sy vandag nog as haar helde, wat haar lief gehad het met alles wat hulle gehad het om te gee.
Desember het Antonette en Fadi verloof geraak. Fadi het Antonette se kerkfamilie kom vra of hy met haar mag trou en hierdie hele familie het ingespring en begin help met alles wat nodig is vir die troue.
26 Mar Gebed- Corona- Appel
25 Mar GROOTtrauma: 25 Februarie 2020 Dr Jacques Koning gesels oor trauma